**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – noteikumu projekts) sagatavots, jo 2021. gada 17. maijā Eiropas Savienības Oficiālajā Vēstnesī ir publicēts Komisijas 2021. gada 12. maija Īstenošanas lēmums (ES) 2021/788, ar ko paredz noteikumus par uzraudzību un ziņošanu attiecībā uz konkrētu sugu dzīvnieku inficēšanos ar SARS-CoV-2 (turpmāk – Īstenošanas lēmums 2021/788), kurā tiek noteiktas Covid-19 infekcijas uzraudzības un ziņošanas prasības par dzīvniekiem līdz 2022. gada 31. martam. Ievērojot minēto, ir nepieciešams precizēt epidemioloģiskās drošības pasākumus Covid-19 infekcijas uzraudzībai un izplatīšanās ierobežošanai ūdeļu, citu *Mustelidae* dzimtas dzīvnieku un jenotsuņu (turpmāk – dzīvnieki) populācijā.  Noteikumu projekts stāsies spēkā nākamajā dienā pēc izsludināšanas oficiālajā izdevumā “Latvijas Vēstnesis”. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | 1. Īstenošanas lēmums 2021/788  2. Zemkopības ministrijas iniciatīva | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 9. jūnija noteikumi Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – noteikumi Nr.360), kuru X1 nodaļā ir noteikti epidemioloģiskās drošības pasākumi Covid-19 infekcijas uzraudzībai un izplatīšanās ierobežošanai dzīvnieku novietnēs.  Noteikumi Nr. 360 reglamentē tiesisko pamatu Pārtikas un veterinārajam dienestam (turpmāk – PVD) uzraudzīt biodrošības pasākumu ievērošanu dzīvnieku novietnē, un tajos ir arī noteiktas prasības pasīvās uzraudzības pasākumiem Covid-19 infekcijas noteikšanai, savstarpējai sadarbībai ar Slimību profilakses un kontroles centru (turpmāk – SPKC) un rīcībai, ja Covid-19 infekcija tiek apstiprināta personai vai dzīvniekam, kā arī aizliegums ievest Latvijā dzīvniekus un neapstrādātas dzīvnieku ādas. Pasīvās uzraudzības pasākumi ir saistīti ar līķa paraugu vai ārpuskārtas kontroles paraugu ņemšanu laboratoriskai izmeklēšanai no dzīvnieku novietnēm un nosūtīšanu uz valsts zinātnisko institūtu “Pārtikas drošības, dzīvnieku veselības un vides zinātniskais institūts “BIOR”” (turpmāk – BIOR).  Eiropas Savienības dalībvalstīs (turpmāk – dalībvalstis) kopš 2020. gada tiek konstatēti Covid-19 infekciju saslimšanas gadījumi dzīvnieku novietnēs.  Eiropas Pārtikas nekaitīguma iestāde (turpmāk – EFSA) 2021. gada 29. janvārī ir sniegusi atzinumu “Monitoring SARS-CoV-2 in mustelids” (<https://efsa.onlinelibrary.wiley.com/doi/epdf/10.2903/j.efsa.2021.6459)>,kurā ir norādīts, ka Covid-19 infekcijas uzraudzības programma būtu jāievieš dalībvalstīs, veicot laboratoriskos izmeklējumus to dzīvnieku sugām, no kurām infekciju iespējams pārnes uz cilvēku un otrādi. Tādējādi, lai kontrolētu Covid-19 infekcijas izplatību Eiropas Savienībā (turpmāk – ES), ir pieņemts Īstenošanas lēmums 2021/788, kurā ir paredzēts, ka līdz 2022. gada 31. martam īstenojama Covid-19 infekcijas uzraudzība gan turētajiem, gan savvaļas dzīvniekiem, nosakot parauga laboratoriskās izmeklēšanas kārtību pēc Covid-19 infekcijas diagnozes noteikšanas un ziņošanas nosacījumus Eiropas Komisijai, ja dzīvniekam tiek konstatēta Covid-19 infekcija.  Īstenošanas lēmumā 2021/788 noteiktas Covid-19 infekcijas aktīvās uzraudzības prasības (trīs paraugu ņemšanas shēmas) un pasīvās uzraudzības prasības dzīvniekiem. ES tiesību akta normas paredz rīcības brīvību dalībvalstij īstenot vienu no trim Īstenošanas lēmumā 2021/788 piedāvātajām aktīvās uzraudzības paraugu ņemšanas shēmām novietnē, kurā tiek turēti vairāk nekā 500 vaislas dzīvnieki:  1) paraugu ņemšanas pamatshēma – novietnē turētajiem dzīvniekiem īsteno aktīvo uzraudzību (t.i., apmēram 236 orofaringeālās iztriepes mēnesī no novietnes);  2) pirmā alternatīvā paraugu ņemšanas shēma – Pārtikas un veterinārais dienests (turpmāk – PVD) veic riska novērtējumu un novietnē turētajiem dzīvniekiem īsteno aktīvo uzraudzību (t.i., apmēram 28 orofaringeālās iztriepes mēnesī no novietnes);  3) otrā alternatīvā paraugu ņemšanas shēma – PVD veic riska novērtējumu, un novietnē strādājošie darbinieki īsteno aktīvo uzraudzību (novietnes darbiniekiem jāveic rutīnas skrīnings uz Covid-19 infekciju), kā arī novietnē turētajiem dzīvniekiem īsteno pasīvo uzraudzību, kad tiek konstatētas:  a) aizdomas par dzīvnieku saslimšanu ar Covid-19 infekciju. Tad ņem nepieciešamo līķa paraugu vai orofaringeālo iztriepju (turpmāk – kontroles paraugs) apjomu tā, lai noteiktu slimības izplatību 50 procentos dzīvnieku ar 95 procentu ticamību (t.i., piecus kontroles paraugus konstatēšanas reizē no novietnes). PVD pastāv algoritmi pēc kā nosaka parauga skaitu atbilstoši slimības izplatības un ticamības procentiem;  b) novietnes darbinieku vai to ģimenes locekļu saslimšana ar Covid-19 infekciju. Tad ņem nepieciešamo kontroles paraugu apjomu tā, lai noteiktu slimības izplatību piecos procentos dzīvnieku ar 95 procentu ticamību (t.i., 59 kontroles paraugus konstatēšanas reizē no novietnes).  Tāpat Īstenošanas lēmumā 2021/788 noteiktas prasības arī citiem turētajiem dzīvniekiem un savvaļas dzīvniekiem īstenot pasīvo uzraudzību, kad ziņots par:  1) vienu līdz pieciem nobeigušamies, atrastiem beigtiem vai klīniski aizdomīgiem dzīvniekiem – tad ņem vienu kontroles paraugu ziņošanas reizē;  2) vairāk nekā pieciem nobeigušamies, atrastiem beigtiem vai klīniski aizdomīgiem dzīvniekiem – tad ņem piecus paraugus ziņošanas reizē.  Īstenošanas lēmumā 2021/788 noteikta prasība pēc SARS-CoV-2 ierosinātāja noteikšanas veikt vīrusa filoģenētisko analīzi (vīrusa genoma sekvencēšanu).  Ņemot vērā minēto un Covid-19 infekcijas epidemioloģisko situāciju, PVD Latvijā ir izvēlējies otro alternatīvo paraugu ņemšanas shēmu, lai īstenotu Covid - 19 infekcijas uzraudzību visiem novietnē turētajiem dzīvniekiem neatkarīgi no tā, cik vaislas dzīvnieku tiek turēts.  Tāpat Latvija ir lēmusi, ka novietnes darbiniekiem jāveic rutīnas skrīnings uz Covid-19 infekciju līdz brīdim, kamēr darbinieks ir vakcinēts pret Covid-19 infekciju un ir pagājušas 14 dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas "Vaxzevria" pirmās devas saņemšanas un uzreiz pēc "Vaxzevria" otrās devas saņemšanas.  Ievērojot minēto, ir nepieciešams Ministru kabineta noteikumu projekts “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai””, kas reglamentē epidemioloģiskās drošības pasākumus Covid-19 infekcijas uzraudzībai un izplatīšanās ierobežošanai dzīvnieku populācijā saskaņā ar Īstenošanas lēmumā 2021/788 noteiktajām prasībām. Noteikumu projektā ietvertie nosacījumi ļaus kontrolējošai iestādei atbilstoši īstenot uzraudzības un kontroles pasākumus saistībā ar Covid-19 infekciju dzīvnieku populācijā.  Tiesību normas, kas neiriet no Īstenošanas lēmumā 2021/788 noteiktajām prasībām, atstātas pēc būtības spēkā esošajam regulējumam.  Tāpat noteikumu projekts reglamentē Covid - 19 infekcijas uzraudzības un kontroles pasākumus, nosakot tiesisko regulējumu iesaistītajām personām un iestādēm.  Šai anotācijai ir arī pievienots pielikums “Scenāriji rīcībai (dzīvnieku novietnē Covid-19 infekcijas kontrolei un apkarošanai)”, kuros paredzēti rīcības scenāriji Covid-19 infekcijas:  1) pamatuzraudzības laikā – A scenārijs;  2) apkarošanas pasākumu laikā – B.1., B.2. un B.3. scenārijs.  Pēc saslimšanas ar Covid-19 infekciju dzīvnieku novietnē saskaņā ar epidemioloģisko izmeklēšanu un Slimību profilakses un kontroles centra ieteikumu tiks lemts par attiecīgā scenārija piemērošanu.  Noteikumu projektu pieņemšana pilnībā atrisinās minētās problēmas. | |
| 3. | Projekta izstrādē iesaistītās institūcijas un publiskas personas kapitālsabiedrības | | Zemkopības ministrija, Veselības ministrija, Pārtikas un veterinārais dienests, valsts zinātniskais institūts “Pārtikas drošības, dzīvnieku veselības un vides zinātniskais institūts “BIOR”” un Slimību profilakses un kontroles centrs |
| 4. | Cita informācija | | Covid-19 infekcija ir zoonoze ar akūtiem respiratoriem infekcijas simptomiem, un tās laikā arī var novērot dzīvniekiem nomākumu, mazkustīgumu, atteikšanās no barības un dzīvnieku mirstību.  Covid-19 infekcijas uzliesmojums novietnē izplatās ļoti strauji – divu nedēļu laikā inficējās apmēram 96% dzīvnieku. Antivielas ūdeļu asins paraugos ir nosakāmas, sākot ar 14 dienu no infekcijas iekļūšanas novietnē, un tās strauji palielinās, sasniedzot pat 97% seroprevalenci. Līdz ar antivielu izveidošanos Covid-19 skartajās ūdeļu novietnēs slimība kļūst pašlimitējoša. Līdz šim nav pieejami pētījumu rezultāti par to, kādu ietekmi uz cilvēku veselību var radīt ar ūdelēm saistītie SARS-CoV-2 vīrusa varianti. Pētījumi norāda, ka ūdeles var gan inficēties ar SARS-CoV-2 vīrusu no cilvēka, gan tās inficēt cilvēku. Tāpat ūdeļu SARS-CoV-2 vīrusa mutāciju varianti nav lipīgāki un nerada smagāku slimības gaitu cilvēkiem salīdzinājumā ar citiem cilvēku populācijā cirkulējošiem SARS-CoV-2 vīrusa variantiem.  Lai nodrošinātu Covid-19 infekcijas atklāšanu agrīnā stadijā un novērstu tās tālāko izplatību, kā arī izpildītu noteikumu Nr. 360 prasības, PVD kopš 2021. gada 5. janvāra ir uzsācis nobeigušos dzīvnieku regulāru laboratorisko izmeklēšanu dzīvnieku novietnēs uz SARS-CoV-2 vīrusa klātbūtni. Šajā gadā līdz 8. aprīlim pavisam kopā uz SARS-CoV-2 vīrusa klātbūtni laboratoriski izmeklētas 47 ūdeles no piecām novietnēm, un rezultāti bija negatīvi.  Latvijā pirmais Covid-19 infekcijas saslimšanas gadījums dzīvniekam tika konstatēts pasīvās uzraudzības laikā uzņēmuma SIA “Baltic Devon Mink” novietnes (turpmāk – inficēta novietne) beigtajam dzīvniekam 2021. gada 9. aprīlī (parauga ņemšanas datums – 2021. gada 8. aprīlis). No inficētajām ūdelēm izolētā vīrusa izcelsme norāda uz ciešu līdzību ar 2021. gada sākumā Latvijā cilvēku populācijā cirkulējošajiem SARS-CoV-2 vīrusa izolātiem.  SPKC un PVD turpina uzraudzīt situāciju inficētajā novietnē, ūdelēm nav novērotas Covid-19 infekcijas saslimšanas pazīmes, nav arī konstatēta palielināta ūdeļu mirstība.  Līdz 2021. gada 12. maijam paraugi noņemti 33 beigtām un 11 dzīvām ūdelēm. 82 % izmeklēto dzīvnieku ir konstatēts SARS-CoV-2 vīrusa genoms, bet antivielas pret vīrusu konstatētas 73 % izmeklēto ūdeļu.  Lai ierobežotu Covid-19 infekcijas izplatību, inficētās novietnes darbiniekiem noteiktas stingras biodrošības prasības – obligāta respiratoru lietošana, regulāra roku un apavu dezinfekcija. Novietnes darbinieki ir sākuši vakcinēties pret Covid-19. Tāpat kopš slimības konstatēšanas ir aizliegta ūdeļu pārvietošana no novietnes.  Saskaņā ar SPKC pašreizējo riska novērtējumu, ir secināts, ka ieviestie Covid-19 infekcijas kontroles un izskaušanas pasākumi inficētajā novietnē nerada draudus Covid-19 straujākai izplatībai cilvēku vidū un arī slimības gaita nenorit smagāk salīdzinājumā ar citiem Latvijā cirkulējošajiem SARS-CoV-2 vīrusa variantiem. Tādējādi patlaban ūdeles inficētajā novietnē likvidēt nav nepieciešams, tomēr, lai uzraudzītu situāciju, tiek turpināta ūdelēm izolēto SARS-CoV-2 vīrusu sekvencēšana. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku turētajiem, PVD, BIOR un SPKC.  Pēc PVD pieejamās informācijas, Latvijā 2021. gada 12. maijā bija reģistrētas deviņas kažokzvēru audzētavas, no kurām piecās novietnēs tiek turēti 100 590 dzīvnieku, no tiem 63 935 – skartajā kažokzvēru novietnē (“Baltic Devon Mink”). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto pasākumu īstenotājiem palielināsies administratīvais slogs, lai izpildītu paredzētos pienākumus, bet jāņem vērā, ka tas ir kompensējošais līdzeklis, lai turpmāk netiktu ierobežots vai aizliegts kažokzvēru audzēšanas komercdarbības veids.  Tāpat noteikumu projekts uzņēmējdarbības vidi skars tad, ja Covid-19 infekcijas uzliesmojums tiek konstatēts dzīvnieku novietnē. Ja Latvijā kādā dzīvnieku novietnē izplatīsies Covid-19 infekcija, tiks ierobežota produktu (kažokādu) ražošana, to un dzīvnieku tirdzniecība, kā arī blakusproduktu nozare – dzīvnieku izcelsmes produktu izplatīšana un tirdzniecība, jo dzīvnieku izcelsmes blakusprodukti ir otrās kategorijas materiāls. Ievērojot minēto, dzīvnieku izcelsmes blakusprodukti pārstrādājami vai likvidējami, piemērojot Eiropas Parlamenta un Padomes 2009. gada 21. oktobra Regulā (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002, (Dzīvnieku izcelsmes blakusproduktu regula) un Eiropas Komisijas 2011. gada 25. februāra Regulā (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, noteiktās pārstrādes metodes un nosacījumus, kas novērš slimības ierosinātāja izplatīšanās iespēju. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | |
| Rādītāji | 2021.gads | | Turpmākie trīs gadi (*euro*) | | | | | | |
| 2022.gads | | | 2023.gads | | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam | |
| 1 | 2 | 3 | 4 | 5 | 6 | | 7 | 8 | |
| 1. Budžeta ieņēmumi | 0 | 0 | 0 | 0 | 0 | | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | | 0 | 0 | |
| 1.2. valsts speciālais budžets | 0 | 0 | 0 | 0 | 0 | | 0 | 0 | |
| 1.3. pašvaldību budžets | 0 | 0 | 0 | 0 | 0 | | 0 | 0 | |
| 2. Budžeta izdevumi | 37 316 | 5750 | 0 | 21 958 | 0 | | 0 | 0 | |
| 2.1. valsts pamatbudžets | 37 316 | 5750 | 0 | 21 958 | 0 | | 0 | 0 | |
| 2.2. valsts speciālais budžets | 0 | 0 | 0 | 0 | 0 | | 0 | 0 | |
| 2.3. pašvaldību budžets | 0 | 0 | 0 | 0 | 0 | | 0 | 0 | |
| 3. Finansiālā ietekme | – 37 316 | – 5750 | 0 | – 21 958 | 0 | | 0 | 0 | |
| 3.1. valsts pamatbudžets | – 37 316 | – 5750 | 0 | – 21 958 | 0 | | 0 | 0 | |
| 3.2. speciālais budžets | 0 | 0 | 0 | 0 | 0 | | 0 | 0 | |
| 3.3. pašvaldību budžets | 0 | 0 | 0 | 0 | 0 | | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | + 37 316 | + 5750 | 0 | + 21 958 | 0 | | 0 | 0 | |
| 5. Precizēta finansiālā ietekme | X | 0 | X | 0 | X | | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Zemkopības ministrijai (institūtam BIOR) provizoriski nepieciešamais finansējums, lai nodrošinātu Covid - 19 infekcijas uzraudzības pasākumu izpildi:  1) 2021. gadā – 43 065,61 *euro*;  2) 2022. gadā – 21 958,07 *euro.*  Kopējais nepieciešamais finansējums ir 65 023,68 *euro*, lai segtu izmaksas, kas saistītas ar Covid-19 infekcijas uzraudzības pasākumu izpildi 2021. gadā un 2022. gadā līdz 31. martam.  Nepieciešamā finansējuma izdevumu aprēķini izdarīti par 2021. gadu un 2022. gada trīs mēnešiem (no 2022. gada 1. janvāra līdz 31. martam).  **A. BIOR piešķirtā finansējuma izlietojums (indikatīvais aprēķins) Covid-19 infekcijas uzraudzības pasākumiem 2021. gadā (kopā 43 065,61 *euro*):**  1. Laboratoriskie izmeklējumi monitoringam ūdelēm un aizdomu gadījumā seskiem – Covid-19 infekcijas ierosinātāja noteikšana ar reāllaika reversās transkripcijas polimerāzes ķēdes reakciju (rl RT-PĶR):  27,13/cena \* 200 gab. = 5426,00 *euro*  2. Laboratoriskie izmeklējumi monitoringam savvaļas dzīvniekiem – Covid-19 infekcijas ierosinātāja noteikšana ar rl RT-PĶR:  27,13/cena \* 140 gab. = 3798,20 *euro*  3. Daļēja līķu sekcija: 9,33/cena \* 140 gab. = 1306,20 *euro*  4. Pilna līķu sekcija: 64,21/cena \* 20 gab. = 1284,20 *euro*  5. Dzīvnieku līķu iznīcināšana: 0,96/cena \* 160 gab. = 153,60 *euro*  6. Laboratoriskie izmeklējumi uzraudzībai un kontrolei dzīvnieku novietnē:  6.1. Covid-19 infekcijas ierosinātāja noteikšana ar rl RT-PĶR:  27,13/cena \* 400 gab. = 10 852,00 *euro*;  6.2. antivielu pret Covid-19 infekcijas ierosinātāja noteikšana ar ELISA:  7,32/cena \* 400 gab. = 2928,00 *euro*  6.3. Covid-19 infekcijas ierosinātāja sekvenēšana no parauga izolētas ribonukleīnskābes (RNS):  249,18/cena \* 65 gab. = 16 196,70 *euro*  7. Paraugu noņemšanas materiāli:  7.1. Filtrpapīri (asins paraugiem): 2,78/cena \* 400 gab. = 1112,00 *euro*;  7.2. Mikrostobriņi 0.5 ml (asins paraugiem): 0,02178/cena \* 400 gab. = 8,71 *euro*.  **B. BIOR piešķirtā finansējuma izlietojums (indikatīvais aprēķins) Covid-19 infekcijas uzraudzības pasākumiem 2022. gada trīs mēnešu periodā (kopā 21 958,07 *euro*):**  1. Laboratoriskie izmeklējumi monitoringam ūdelēm un aizdomu gadījumā seskiem – Covid-19 infekcijas ierosinātāja noteikšana ar reāllaika reversās transkripcijas polimerāzes ķēdes reakciju (rl RT-PĶR):  27,13/cena \* 100 gab. = 2713,00 *euro*  2. Laboratoriskie izmeklējumi monitoringam savvaļas dzīvniekiem – Covid-19 infekcijas ierosinātāja noteikšana ar rl RT-PĶR:  27,13/cena \* 70 gab. = 1899,10 *euro*  3. Daļēja līķu sekcija: 9,33/cena \* 70 gab. = 653,10 *euro*  4. Pilna līķu sekcija: 64,21/cena \* 7 gab. = 449,47 *euro*  5. Dzīvnieku līķu iznīcināšana: 0,96/cena \* 77 gab. = 73,92 *euro*  6. Laboratoriskie izmeklējumi uzraudzībai un kontrolei dzīvnieku novietnē:  6.1. Covid-19 infekcijas ierosinātāja noteikšana ar rl RT-PĶR:  27,13/cena \* 200 gab. = 5426,00 *euro*;  6.2. antivielu pret Covid-19 infekcijas ierosinātāja noteikšana ar imunofermentatīvo analīzi:  7,32/cena \* 200 gab. = 1464,00 *euro*;  6.3. Covid-19 infekcijas ierosinātāja sekvenēšana no parauga izolētas ribonukleīnskābes (RNS):  249,18/cena \* 35 gab. = 8721,30 *euro*  7. Paraugu noņemšanas materiāli:  7.1. filtrpapīri (asins paraugiem): 2,78/cena \* 200 gab. = 556,00 *euro*;  7.2. mikrostobriņi 0.5 ml (asins paraugiem): 0,02178/cena \* 100 gab. = 2,18 *euro* | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | | | |
| 8. Cita informācija | Pašlaik 2021. gadam nepieciešamais finansējums Covid-19 infekcijas uzraudzībai ir nodrošināts no valsts budžeta programmas 02.00.00 “Līdzekļi neparedzētiem gadījumiem”. Tas Zemkopības ministrijai piešķirts saskaņā ar Ministru kabineta 2021. gada 11. marta rīkojumu Nr. 160 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojums Nr.160), nepārsniedzot 37 316 *euro*, lai BIOR laikposmā no 2021. gada 1. marta līdz 31. decembrim nodrošinātu no dzīvniekiem ņemto paraugu laboratorisko izmeklēšanu Covid-19 infekcijas ierosinātāja noteikšanai, kā arī dzīvnieku līķu sekciju un iznīcināšanu.  Tā kā ir stājies spēkā Īstenošanas lēmums 2021/788, kurā paredzēts, ka līdz 2022. gada 31. martam īstenojama Covid-19 infekcijas uzraudzība ūdeļu, citu *Mustelidae* dzimtas dzīvnieku un jenotsuņu populācijā, tad, lai BIOR varētu nodrošinātu piemērojamo Eiropas Savienības tiesību aktā noteikto Covid-19 infekcijas uzraudzības pasākumu izpildi:  1) 2021. gadā Zemkopības ministrija izmantos ar rīkojumu Nr.160 piešķirto finansējumu un, ja būs nepieciešams papildus finansējums, tad  sagatavos un ar Finanšu ministriju saskaņos attiecīgu Ministru kabineta rīkojuma projektu “Grozījums Ministru kabineta 2021. gada 11. marta rīkojumā Nr. 160 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”””. Ministru kabineta rīkojuma projekts tiks iesniegts izskatīšanai Ministru kabineta sēdē;  2) 2022. gadā finansējums 21 958 *euro* apmērā skatāms Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem. | | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | Noteikumu projektā iekļautas tiesību normas, kas izriet no:  1) Eiropas Parlamenta un Padomes 2009. gada 21. oktobra Regulas (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav, paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (turpmāk – regula Nr. 1069/2009);  2) Eiropas Komisijas 2011. gada 25. februāra Regulas (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai (turpmāk – regula Nr. 142/2011);  3) Komisijas 2021. gada 12. maija Īstenošanas lēmuma (ES) 2021/788, ar ko paredz noteikumus par uzraudzību un ziņošanu attiecībā uz konkrētu sugu dzīvnieku inficēšanos ar SARS-CoV-2 (turpmāk – Īstenošanas lēmums 2021/788). | | | | |
| 2. | Citas starptautiskās saistības | | Projekti šo jomu neskar. | | | | |
| 3. | Cita informācija | | Nav. | | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | 1) regula Nr. 1069/2009;  2) regula Nr. 142/2011;  3) Īstenošanas lēmums 2021/788 | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Vispārīga atsauce uz regulu Nr. 1069/2009 | | Noteikumu projekta 1. punkts (noteikumu Nr. 360, 66.12 punkts) | | | ES tiesību akta vienība tiek ieviesta pilnībā. Cilvēku un dzīvnieku veselības, dzīvības un apkārtējās vides piesārņojuma apdraudējuma un jebkuru patogēnu un kaitīgo vielu izkliedes riska novēršana. | | Attiecīgais noteikumu projekta punkts neparedz stingrākas prasības kā ES tiesību aktā. |
| Vispārīga atsauce uz regulu Nr. 142/2011 | | Noteikumu projekta 1. punkts (noteikumu Nr. 360, 66.12 punkts) | | | ES tiesību akta vienība tiek ieviesta pilnībā. Cilvēku un dzīvnieku veselības, dzīvības un apkārtējās vides piesārņojuma apdraudējuma un jebkuru patogēnu un kaitīgo vielu izkliedes riska novēršana. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 1. pants | | Noteikumu projekta 1. punkts (noteikumu Nr. 360, 66.2 un 66.3 punkts, 66.41. un 66.42. apakšpunkts ) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 2. panta “a” punkts | | Noteikumu projekta 1. punkts (noteikumu Nr. 360 66.91.3. un 66.101. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 2. panta “b” punkts | | Noteikumu projekta 1. punkts (noteikumu Nr. 360 66.92. un 66.102. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 3. panta 1. un 2. punkts | | Noteikumu projekta 1. punkts (noteikumu Nr. 360 66.18 punkts un 66.201.3. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 4. panta 1. punkts | | Noteikumu projekta 1. punkts (noteikumu Nr. 360 66.201.1. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 4. panta 2. punkts | | Noteikumu projekta 1. punkts (noteikumu Nr. 360 66.201.1. un 66.201.2. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 4. panta 3. punkts | | Noteikumu projekta 1. punkts (noteikumu Nr. 360 66.21 punkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 4. panta 4. punkts | | Noteikumu projekta 1. punkts (noteikumu Nr. 360 66.201.3. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 4. panta 5. punkts | | Noteikumu projekta 1. punkts (noteikumu Nr. 360 66.20punkta ievaddaļa) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 5. pants | | - | | | Nav nepieciešama pārņemšana, jo šīs tabulas A ailē minētais ES tiesību akta nosacījums adresēts ES institūcijām. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 6. pants | | Noteikumu projekta 2. punkts (noteikumu Nr. 360 102.punkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 7. un 8. pants | | - | | | Nav nepieciešama pārņemšana, jo šīs tabulas A ailē minētais ES tiesību akta nosacījums ir informatīvs adresēts ES institūcijām un dalībvalstīm. | | - |
| Īstenošanas lēmuma 2021/788 I pielikums | | Noteikumu projekta 1. punkts (noteikumu Nr. 360 66.41.apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 II pielikuma 1. un 2. iedaļa | | - | | | Šīs tabulas A ailē minētās ES tiesību akta vienības pārņemšana nav nepieciešama, jo lēmums paredz, ka valsts var izvēlēties vienu no piedāvātajām kontroles metodēm, lai īstenotu Covid-19 infekcijas uzraudzību dzīvniekiem. PVD ir noteicis nepieciešamos dzīvnieku kontroles paraugu izmeklējumus valstī, izvēloties Īstenošanas lēmuma 2021/788 II pielikuma 3. iedaļā noteikto otro alternatīvo paraugu ņemšanas shēmu. | | - |
| Īstenošanas lēmuma 2021/788 II pielikuma 3.iedaļa | | Noteikumu projekta 1. punkts (noteikumu Nr. 360 66.8punkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts paredz stingrākas prasības nekā ES tiesību aktā. Ņemot vērā minēto un Covid-19 infekcijas epidemioloģisko situāciju, Latvijā ir izvēlēta Īstenošanas lēmuma 2021/788 II pielikuma 3. iedaļā noteiktā otrā alternatīvo paraugu ņemšanas shēma, lai īstenotu Covid-19 infekcijas uzraudzību visiem novietnē turētajiem dzīvniekiem neatkarīgi no tā, cik vaislas dzīvnieku tiek turēts. Tāpat ir nolemts, ka Latvijā novietnes darbiniekiem jāveic rutīnas skrīnings uz Covid-19 infekciju līdz brīdim, kad viņi ir vakcinēti. |
| Īstenošanas lēmuma 2021/788 III pielikuma 1. iedaļa | | Noteikumu projekta 1. punkts (noteikumu Nr. 360 66.10punkts, 66.15 un 66.16punkts, 66.171.1. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 III pielikuma 2. iedaļa | | Noteikumu projekta 1. punkts (noteikumu Nr. 360 66.102. un 66.171.1. apakšpunkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2021/788 IV pielikums | | Noteikumu projekta 1. punkts (noteikumu Nr. 360 66.21 un 66.17 punkts) | | | ES tiesību akta vienība tiek pārņemta pilnībā. | | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | | Izmantota Īstenošanas lēmuma Nr. 788 II pielikuma noteiktā izvēle, t.i., ka dalībvalsts var īstenot otro alternatīvo paraugu ņemšanas shēmu, lai uzraudzītu Covid-19 infekciju dzīvniekiem. Izvēle izmantota, ņemot vērā pašreizējo epidemioloģisko situāciju valstī saistībā ar Covid-19 infekcijas saslimšanas gadījumiem dzīvniekiem. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | | Projekti šo jomu neskar. | |
| Cita informācija | | Nav. | | | | | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| **2. tabula** |
| Projekti šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta pieņemšanas Ministru kabinetā informāciju par grozījumiem paredzēts ievietot Zemkopības ministrijas tīmekļvietnē [www.zm.gov.lv](http://www.zm.gov.lv), kā arī elektroniski izplatīt iesaistītajām organizācijām un iestādēm. |
| 2. | Sabiedrības līdzdalība projekta izstrādē | Tā kā epidemioloģiskās situācijas dēļ Ministru kabinetam ir jārīkojas nekavējoties, nav iespējams nodrošināt sabiedrības līdzdalību. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests, valsts zinātniskais institūts “Pārtikas drošības, dzīvnieku veselības un vides zinātniskais institūts “BIOR”” un Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošajās iestādēs ar to cilvēkresursiem.  Saistībā ar noteikumu projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Tauriņa 67027064

sigita.taurina@zm.gov.lv